wickkiey/tamil-wikipedia-markdown huggingface dataset:
# இந்தோனேசியாவில் சுற்றுலா


**இந்தோனேசியாவில் சுற்றுலா** (Tourism in Indonesia) என்பது இந்தோனேசிய பொருளாதாரத்தின் ஒரு முக்கிய அங்கமாகும். அத்துடன் அதன் அந்நிய செலாவணி வருவாயின் குறிப்பிடத்தக்க ஆதாரமாகவும் இருக்கிறது. 2017ஆம் ஆண்டில் உலகச் சுற்றுலாத் துறையில் இந்தோனேசியா 20வது இடத்தில் இருந்தது. இது உலகின் மிக வேகமாக வளர்ந்து வரும் ஒன்பதாவது சுற்றுலாத் துறையாகவும், ஆசியாவில் மூன்றாவது வேகமாக வளர்ந்து வரும் மற்றும் தென்கிழக்கு ஆசியாவில் வேகமாக வளர்ந்து வரும் சுற்றுலா இடமாகவும் உள்ளது .  

## வளர்ச்சி
2018 ஆம் ஆண்டில், உலகின் 10 நகரங்களில் தென்பசார், ஜகார்த்தா மற்றும் பத்தாம் ஆகியவை சுற்றுலாவில் வேகமாக வளர்ச்சியடைந்துள்ளன. முறையே 32.7, 29.2 மற்றும் 23.3 சதவீதம். மொத்த உள்நாட்டு உற்பத்தியில் 8 சதவீதத்தை சுற்றுலாத் துறையிலிருந்து அடைய நாடு திட்டமிட்டுள்ளது. மேலும் 2019க்குள் சுமார் 20 மில்லியன் பார்வையாளர்களை ஈர்க்கும் நோக்கத்தையும் கொண்டுள்ளது. சுற்றுலாத்துறை சரக்கு மற்றும் சேவை ஏற்றுமதி துறைகளில் 4வது இடத்தில் உள்ளது.  
## பார்வையாளர்கள்
பரோங் போன்ற செறிவான மற்றும் வண்ணமயமான நடன நிகழ்ச்சிக் கலாச்சாரத்தைக் கொண்டுள்ளது.]]  
2019 ஆம் ஆண்டில், இந்தோனேசியா 16.10 மில்லியன் வெளிநாட்டு சுற்றுலாப் பயணிகளின் வருகையைப் பதிவுசெய்தது. இது 2018ஐ விட 1.9 சதவீதம் அதிகரித்துள்ளது. 2015ஆம் ஆண்டில், இந்தோனேசியாவிற்குள் 9.73 மில்லியன் சர்வதேச பார்வையாளர்கள் வருகை புரிந்தனர். சராசரியாக 7.5 இரவுகளில் விடுதிகளில் தங்கியிருந்தனர. மேலும் அவர்களின் வருகையின் போது ஒரு நபருக்கு சராசரியாக 1,142 அமெரிக்க டாலர் அல்லது ஒரு நாளைக்கு ஒரு நபருக்கு 152.22 அமெரிக்க டாலர் செலவிட்டனர். சிங்கப்பூர், மலேசியா, சீனா, ஆத்திரேலியா மற்றும் யப்பான் ஆகியவை அதிக அளவில் இந்தோனேசியாவிற்கு வருகை தரும் முதல் ஐந்து ஆதார நாடுகளாகும்.  

## புதிய திட்டங்கள்
2016 ஆம் ஆண்டில், அதிகமான வெளிநாட்டு முதலீட்டாளர்களை தங்கள் நாட்டுக்கு அதிக அளவில் ஈர்ப்பதன் மூலம் சுற்றுலா வளர்ச்சியில் அரசாங்கம் அதிக முதலீடு செய்வதாக தெரிவிக்கப்பட்டது. அரசாங்கம் 10 இடங்களுக்கு பின்வருமாறு முன்னுரிமை அளித்துள்ளது: போரோபுதூர், நடு சாவகம்; மண்டலிகா, மேற்கு நுசா தெங்கரா ; லாபன் பாஜோ, கிழக்கு நுசா தெங்கரா; புரோமோ-தெங்கர்-செமரு, கிழக்கு சாவகம்; ஆயிரம் தீவுகள், ஜகார்த்தா; தோபா, வடக்கு சுமாத்ரா; வகாடோபி, தென்கிழக்கு சுளாவேசி; தன்சங் லெசுங், பந்தன்; மொரோடாய், வடக்கு மளுக்கு; மற்றும் தஞ்சங் கெலாயாங், பெலிதுங். போன்றவை *தி ஜகார்த்தா போஸ்டில்* மேற்கோள் காட்டப்பட்டுள்ளபடி, 2019 ஆம் ஆண்டின் இறுதிக்குள் உள்நாட்டு சுற்றுலாப் பயணிகளால் 275 மில்லியன் பயணங்களை அரசாங்கம் இலக்காகக் கொண்டுள்ளது. அரசாங்கம் சாத்தியமான முதலீட்டாளர்களிடமிருந்து உறுதிகளைப் பெற்றுள்ளது. 10 பகுதிகளில் 3 இடங்களில் தங்குமிடம், கடற்கரை, சுற்றுச்சூழல் சுற்றுலா வசதிகள் போன்ற துறைகளில் மொத்தம் 70 மில்லியன் அமெரிக்க டாலர்கள் முதலீடு செய்வதற்கு முடிவெடுத்துள்ளது. லோன்லி பிளானட் என்ற பயண தளத்தின் முதல் 10 நாடுகளின் பட்டியலில் இந்தோனேசியா ஏழாவது இடத்தில் உள்ளது. டிரிப் அட்வைசர் என்ற பயண தளத்தால் 2018 ஆம் ஆண்டில் உலகின் முதல் 25 இடங்களில் நாடு நான்காவது இடத்தில் இருந்தது.  
விளங்குகிறது. ]]  

விமானம்]]  

புக்கிடிங்கியின் சியானோக் பள்ளத்தாக்கு]]  
தேசிய பூங்காவில் கொமோடோ டிராகன்]]  
தாயும் அதன் குட்டியும்]]  
மற்றும் செமேரு மலைகள்]]  
, வடக்கு சுமத்திராவின் மெரெக்கிலிருக்கும் உலகின் மிகப்பெரிய எரிமலை ஏரியின் பரந்த காட்சி]]  
வயங் வோங் பிரம்பானான் கோவிலில் ஜாவானீஸ் நடன நிகழ்ச்சி.]]
# துங்கா பாலம்

**துங்கா பாலம்** *(Tunga Bridge)* இந்தியாவின் கர்நாடக மாநிலத்தில் பாயும் துங்கா ஆற்றின் மீது கட்டப்பட்டுள்ள மிகப் பழமையான பாலங்களில் ஒன்றாகும். சிமோகா மாவட்டத்திலுள்ள தீர்த்தகள்ளி நகரத்தில் இப்பாலம் உள்ளது.  

துங்கா பாலம் 75 ஆண்டுகளுக்கும் மேல் பழமையானதாகும். பாரத ரத்னா விருது பெற்ற சர் எம். விசுவேசுவரய்யாவின் மேற்பார்வையில் இப்பாலம் வடிவமைத்து கட்டப்பட்டது.  
குருவள்ளி கிராமப் பகுதியை இப்பாலம் தீர்த்தகள்ளி நகரத்துடன் இணைக்கிறது. துங்கா பாலம் ஜெயச்சாமராசேந்திர பாலம் என்ற பெயராலும் அழைக்கப்படுகிறது.  

குறிப்பாக வார இறுதி நாட்களில் பாலத்தின் தனித்துவத்தைக் காண்பதற்காக துங்கா பாலம் பல பார்வையாளர்களை ஈர்க்கிறது.  

## கட்டமைப்பு
பாலமானது மேலே ஒரு வில் போன்ற அமைப்பைக் கொண்டுள்ளது. இவ்வில்லமைப்பு பாலத்தின் இருபுறமும் உள்ள தொடர்ச்சியான தூண்களால் ஆதரிக்கப்படுகிறது. மேலே வளைவு உருளை போன்ற கட்டமைப்புகள் உள்ளன. இரண்டு வளைவுகளையும் இணைத்து ஒரு கூரையாகத் தோன்றும் இந்த தனித்துவமான பாலம் சிறிய வித்தியாசங்கள் மட்டும் கொண்டு சிட்னி துறைமுகப் பாலத்தை ஒத்திருக்கிறது.  
## வரலாறு
துங்கா பாலம் 1943 ஆம் ஆண்டில் கட்டி முடிக்கப்பட்டது, பின்னர் மைசூர் மகாராசாவான எச். எச். செயயச்சாமராசேந்திர வாடியாரால் திறந்து வைக்கப்பட்டது.
# கத்ரா அணை


**கத்ரா அணை** *(Kadra Dam)* இந்தியாவின் கர்நாடக மாநிலத்திலுள்ள உத்தர கன்னட மாவட்டத்தில் அமைந்துள்ளது. அணையானது காளி நதியின் குறுக்கே கட்டப்பட்டுள்ளது. மின்சார உற்பத்தி நிலையத்தின் விசையாழிகளுக்கு நீர் வழங்குவதற்கான நீர் மின் திட்டத்தை நோக்கமாக வைத்தே அணை முதன்மையாக கட்டப்பட்டது. இங்கு 1997 ஆம் ஆண்டு முதல் மின்சாரத் தயாரிப்புப் பணி தொடங்கியது. அணை கட்டப்பட்ட 1997 ஆம் ஆண்டு முதல் இதை கர்நாடக மின்னாற்றல் ஆணைய நிறுவனம் இயக்குகிறது.
# இராசா லகாமகவுடா அணை


**இராசா லகாமகவுடா அணை** *(Raja Lakhamagouda dam)* இந்தியாவின் கர்நாடக மாநிலத்தில் பாயும் கிருட்டிணா நதிப் படுகையில் காட்டபிரபா ஆற்றின் குறுக்காகக் கட்டப்பட்டுள்ளது. இதை இட்கல் அணை என்றும் அழைக்கிறார்கள். வடக்கு கர்நாடகாவின் பெல்காம் மாவட்டத்திலுள்ள இட்கல் கிராமத்தில் இராசா லகாமகவுடா அணை உள்ளது. 62.48 மீட்டர் உயரமும் 10 செங்குத்து முகடு வாயில்களும் கொண்ட இந்த அணையின் மொத்த மேற்பரப்பு 63.38 சதுர கிலோமீட்டர்களாகும். 51.16 டி.எம்.சி. தண்ணீரை தேக்கி வைத்துக் கொள்ளும் அளவு கொண்ட ஒரு பெரிய நீர்த்தேக்கமாக இது பரந்து விரிந்துள்ளது.  

மண்ணால் கட்டப்பட்டுள்ள இந்த அணையினால் 8,20,000 ஏக்கருக்கும் அதிகமான நீர்ப்பாசன தேவைகளும் நீர் மின் ஆற்றல் உற்பத்தியும் பூர்த்தி அடைகிறது.  
காட்டபிரபா நீர்பாசனத் திட்டத்தின் ஒரு பகுதியாக கட்டப்படத் தொடங்கி இராசா லகாமகவுடா அணை மூன்று கட்டங்களாக கட்டப்பட்டு 2009 ஆம் ஆண்டில் முடிக்கப்பட்டது. கொடையாளரும் வண்டாமுரியின் சமீன்தாருமான இராசா லகாமகவுடா சர்தேசாயின் பெயர் அணைக்கு சூட்டப்பட்டது.
# காட்டபிரபா நதி


**காட்டபிரபா நதி** *(Ghataprabha river)* இந்தியாவிலுள்ள மகாராட்டிரா, கர்நாடகம், மற்றும் ஆந்திரப்பிரதேசம் ஆகிய மாநிலங்களின் வழியாக பாய்கின்ற கிருட்டிணா நதியின் வலது கரையிலுள்ள ஒரு முக்கியமான துணை நதியாகும். சிக்சங்கத்தில் இந்நதி கிருட்டிணா நதியுடன் சங்கமிப்பதற்கு முன்பு 283 கிலோமீட்டர் தொலைவிற்கு கிழக்கு நோக்கி பாய்கிறது. நதி படுகை 8,829 சதுர கிலோமீட்டர் அகலம் அளவிற்கு மகாராட்டிரா மற்றும் கர்நாடக மாநிலங்களில் பரவியுள்ளது.  
## பாலம்
கோகாக் நீர்வீழ்ச்சிக்கு அருகிலுள்ள ஒரு தொங்கு பாலத்தை இந்த ஆறு கடக்கிறது. இந்த பாலம் 1800 ஆம் ஆண்டுகளின் பிற்பகுதியிலும் 1900 ஆம் ஆண்டுகளின் முற்பகுதியிலும் கட்டப்பட்டதாகும்.  
## மார்கண்டேய ஆறு
மார்கண்டேயா நதி காட்டபிரபா நதியின் துணை நதியாகும். கோகாக்கில் காட்டபிரபா நதியில் அதன் சங்கமத்தை அடைவதற்கு முன்பு இந்த நதி கோட்சினமலகி நீர்வீழ்ச்சியாக குதிக்கிறது.
# மணிப்பூர் திரைப்படத்துறை

**மணிப்பூர் திரைப்படத்துறை** என்பது இந்திய நாட்டில் மணிப்பூர் என்ற மாநிலத்தை தலைமையிடமாக கொண்டு மணிப்புரியம் மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். 1972 ஆம் ஆண்டு 'மாதமகி மணிப்பூர்' என்ற முதல் மணிப்புரியம் மொழித் திரைப்படம் வெளியானது. அதை தொடர்ந்து 'பயோகித்தும் ஆமா' என்ற முதல் வண்ணத் திரைப்படம் 1983 ஆம் ஆண்டு வெளியானது.  

2002 ஆம் ஆண்டு 'லாம்மே' என்ற திரைப்படம் வணிக ரீதியாக திரையரங்குகளில் திரையிடலை கொண்ட முதல் படம் ஆகும். அதன் வெற்றியை தொடர்ந்து திரைப்படங்களின் தயாரிப்பு வேகம் அதிகரித்து மணிப்பூர் திரைபபடத்துறை விரிவடைந்து ஒவ்வொரு ஆண்டும் சுமார் 40-50 திரைப்படங்கள் தயாரிக்கப்படுகின்றன.
# மலையாளத் திரைப்படத்துறை



**மலையாளத் திரைப்படத்துறை** அல்லது **மோலிவுட்** என்பது தென்னிந்தியாவில் கேரளா மாநிலத்திலிருந்து மலையாள மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது இந்தியத் திரைப்படத்துறையில் இந்தி, தமிழ் மற்றும் தெலுங்கு திரைப்படத்துறைக்கு அடுத்தபடியான நான்காவது பெரிய திரைப்படத்துறை ஆகும். இங்கு தயாரிக்கப்படும் திரைப்படங்கள் ஒளிப்பதிவு மற்றும் கதை சார்ந்த யதார்த்தமான கதைக்களங்களுக்காக அறியப்படுகின்றன. 'மரானா சிம்ஹாசனம்' மற்றும் வானபிரஸ்தம் போன்ற படைப்புகள் 1999 கான் திரைப்பட விழாவில் திரையிடப்பட்டன.  

## வரலாறு
1947 க்கு முன்னர் இரண்டு ஊமைத் திரைப்படங்களும், மூன்று மலையாள மொழி திரைப்படங்களும் மட்டுமே கேரளத்தில் உருவாக்கபட்டன. அதை தொடர்ந்து கேரள மாநில அரசாங்கத்தின் ஆதரவுடன் 1950 களில் ஆண்டுக்கு 6 ஆக இருந்தது, 1960 களில் ஆண்டுக்கு 30 ஆகவும், 1970 களில் ஆண்டுக்கு 40 ஆகவும், 1980 ல் 127 திரைப்படங்களாகவும் உயர்ந்தது.  

மலையாளத்தில் தயாரிக்கப்பட்ட முதல் படம் விகதகுமாரன் என்ற திரைப்படம் ஆகும். இது 1928 ஆம் ஆண்டில் தயாரிப்பு தொடங்கியது, இது அக்டோபர் 23, 1930 அன்று திருவனந்தபுரத்தில் உள்ள கேபிடல் திரையிலாயரங்குகளில் வெளியிடப்பட்டது. இது மலையாள சினிமாவின் தந்தை என்ற பெருமையைப் பெற்றது. திரைப்படத்துறையை பற்றி அனுபவம் இல்லாதால் தொழிலதிபர் ஜே. சி. டேனியல் என்பவரால் தயாரித்து இயக்கப்பட்டது.
# பார்வை ஒன்றே போதுமே


***பார்வை ஒன்றே போதுமே*** (*Paarvai Ondre Pothume*) என்பது முரளி கிருஷ்ணா எழுதி இயக்கிய 2001 ஆம் ஆண்டு வெளியான இந்திய தமிழ் மொழி காதல் திரைப்படம் ஆகும். இப்படத்தில் குணால், மோனல், கரண் ஆகியோர் முக்கிய கதாபாத்திரங்களில் நடித்துள்ளனர். படத்திற்கான பின்னணி இசையை பரணி மேற்கொண்டார். படத்தின் பாடல்கள் மிகப்பெரிய வெற்றியைப் பெற்றன. இந்த படம் 2001 மார்ச் 16 அன்று வெளியானது மற்றும் பாக்ஸ் ஆபிஸில் வெற்றி பெற்றது.  

## கதை
வினோத் ( குணால் ), மனோஜ் ( கரண் ) ஆகியோர் சிறந்த நண்பர்கள். மனோஜ் வினோத்துக்கு தனது மூன்று நட்சத்திர விடுதியில் மேலாளர் பணியை அளிக்கிறார். இவர்கள் இருவரும் நீதாவை ( மோனல் ) காதலிக்கிறார்கள், ஆனால் நீதா வினோத்தை காதலிக்கிறாள். இது நண்பர்களின் நட்பில் விரிசலை ஏற்படுத்துகிறது, மேலும் மனோஜ் வினோத்தை மேலாளர் பணியிலிருந்து நீக்குகிறார்.  

'காதல் தெய்வீகமானது ஆனால் நட்பு தூய்மையானது' என்று பார்வையாளர்களுக்கு ஒரு செய்தியை அளித்து படம் முடிகிறது.  

## நடிகர்கள்

- வினத்தாக குணால்
- நீதாவாக மோனல்
- மனோஜாக கரண்
- நடனராக ராம்ஜி (மனோஜின் நண்பர்)
- விசாலட்சியாக பாத்திமா பாபு (வினோத்தின் தாய்)
- கோபாலாக தாமு (மனோஜின் அலுவலகப் பணியாளர்)
- குருவாக (மனோஜ் அலுவலக ஊழியர்) வையாபுரி
- முருகனாக (மனோஜ் வீட்டு வேலைக்காரன்) பாலு ஆனந்த்

## பின்னணி இசை
படத்திற்கான பின்னணி இசையை பரணியும், பாடல் வரிகளை பா. விஜயும் எழுதியுள்ளனர்.  
| 1. | "துளித் துளியாய் கொட்டும் மழை" | ஹரிஹரன், சுவர்ணலதா | பா. விஜய் | 6:07 |
| --- | --- | --- | --- | --- |
| 2. | "காதல் பண்ணாதீங்கா" | கிருஷ்ணராஜ் | பா. விஜய் | 1:19 |
| 3. | தீம் இசை, "தும்தக்கு தும்தக்கு" | கிருஷ்ணராஜ், மால்குடி சுபா, சுமித்ரா | பா. விஜய் | 1:32 |
| 4. | "நீ பார்துட்டு போனாலும்" | கிருஷ்ணராஜ், சுமித்ரா | பரணி | 4:10 |
| 5. | "திருடிய இதயத்தைத் திருப்பி" | ஹரிஷ் ராகவேந்திரா, கே. எஸ் சித்ரா | பரணி | 4:51 |
| 6. | "திரும்ப திரும்ப" | ஹரிணி, பி. உன்னிகிருஷ்ணன் | பா. விஜய் | 5:17 |
| 7. | "என் அசைந்தாடும்" | எஸ். ஜானகி, பி. உன்னிகிருஷ்ணன் | பா. விஜய் | 5:16 |
# மோனல்


**ராதாமோனல் நேவால்** (*Radhamonal Naval*, 26 சனவரி 1981 - 14 ஏப்ரல் 2002) என்பவர் ஓர் இந்திய திரைப்பட நடிகை, இவர் தமிழ் மொழி படங்களில் நடித்துள்ளார். இவர் நடிகை சிம்ரனின் தங்கை ஆவார். இவர் நடிகர் விஜயுடன் இணைந்து நடித்த *பத்ரி* (2001) உள்பட பல படங்களில் நடித்துள்ளார். இவர் 2002 ல் தற்கொலை செய்து கொண்டார்.  

## ஆரம்ப கால வாழ்க்கை
இவர் தில்லியில் அசோக் நேவல் மற்றும் சாரதா ஆகியோருக்கு மகளாக மோனல் பிறந்தார். தில்லியில் பள்ளிப் படிப்பையும், மும்பையில் கல்லூரிப் படிப்பையும் மேற்கொண்டார். மிதிபாய் கல்லூரியில் வணிகவியல் இளங்கலைப் பட்டம் பெற்றார். இவருக்கு சிம்ரன் மற்றும் ஜோதி என்ற இரண்டு சகோதரிகளும், சுமித் என்ற சகோதரரும் இருந்தனர்.  
<sup data-ve-ignore="true">&#x5B; *<span title="This claim needs references to reliable sources. (July 2019)">மேற்கோள் தேவை</span>* &#x5D;</sup>  

## தொழில்
இவர் சில மாதிரி உரு, பேஷன் ஷோக்கள் மற்றும் அழகு போட்டிகளில் ஈடுபட்டார். பின்னர் திரைப்பட வாய்ப்புகளையும் பெற்றார். மோனலின் சகோதரி சிம்ரன் இந்த காலகட்டத்தில் இந்திய திரைப்படங்களில் ஒரு முன்னணி நடிகையாக இருந்தார். மற்றொரு சகோதரி ஜோதி 2003 இல் அறிமுகமானார். இவர் 2001 ஆம் ஆண்டில் அறிமுகமானார். இவர் தனது அறிமுக படமான *பத்ரி* படத்தில் விஜயுடன் இணைந்து நடிக்க ஒப்பந்தமானார். ஆனால் தமிழில் இவரது முதல் வெளியீடாக குணாலுடன் இணைந்து நடித்த *பார்வை ஒன்றே போதுமே* வெளியானது.  

இவர் இன்னும் சில படங்களில் தோன்றினார், பெரும்பாலானவை பாக்ஸ் ஆபிஸில் மிதமான வெற்றிகளையே ஈட்டின. இறக்கும் போது இவர் தாதாகிரி என்ற தெலுங்குத் திரைப்படத்தில் பணிபுரிந்தார், அதில் சுமனுக்கு ஜோடியாக நடித்தார் மேலும் படம் முழுமையடையாமல் இருந்தது. இவர் இறந்த நாளில், இவரது புதிய திரைப்படமான *பியே ஜன்மம்* படத்தின் வெளியீட்டில் கலந்து கொண்டார், அதாவது "பேய் ஜன்மம்" என்பது பொருளாகும்.  

## இறப்பு
இவர் 2002 ஏப்ரல் 14 அன்று தன் 21, சென்னையில் உள்ள தனது அறையில் தூக்கிட்டு தற்கொலை செய்துகொண்டார். இவரது சகோதரி சிம்ரான் 2002 மே இல் தன் தங்கையின் தற்கொலைக்கு நடன இயக்குநர் பிரசன்னா சுஜித் காரணம் என்று குற்றம் சாட்டினார்.  

## திரைப்படவியல்
| 2000 | *இந்திரதணுஷ்* | அபிசரிகா | கன்னடம் | அபிசரிகா என்று அறிமுகம் |  |
| --- | --- | --- | --- | --- | --- |
| 2001 | *பார்வை ஒன்றே போதுமே* | நீதா | தமிழ் |  |  |
| *பத்ரி* | மமதி | தமிழ் |  |  |  |
| *லவ்லி* | மதுபாலா | தமிழ் |  |  |  |
| *சமுத்திரம்* | பிரியா | தமிழ் |  |  |  |
| *இஸ்டம்* | தெலுங்கு | சிறப்புத் தோற்றம் |  |  |  |
| 2002 | *விவரமான ஆளு* | தமிழ் | விருந்தினர் தோற்றம் |  |  |
| *மா துஜே சலாம்* | நர்கிஸ் | இந்தி |  |  |  |
| *சார்லி சாப்ளின்* | திலோத்தமா | தமிழ் |  |  |  |
| *பேசாத கண்ணும் பேசுமே* | ஸ்வேதா | தமிழ் |  |  |  |
| 2005 | *ஆதிக்கம்* | ஜான்சி | தமிழ் | இறந்த 3 ஆண்டுகளுக்குப் பின் வெளியிடப்பட்டது | } |
# என் ஆச ராசாவே


**என் ஆச ரசவே** (*En Aasai Rasave*) 1998 ஆம் ஆண்டு கஸ்தூரி ராஜா இயக்கிய இந்திய தமிழ் நாடகத் திரைப்படமாகும். இப்படத்தில் சிவாஜி கணேசன் மற்றும் முரளி ஆகியோர் முக்கிய கதாபாத்திரங்களில் நடித்துள்ளனர். ராதிகா, ரோஜா, சுவலட்சுமி ஆகியோர் மற்ற துணை பாத்திரங்களில் நடித்துள்ளனர். இது தெரு நடனக் கலைஞர்களின் வாழ்க்கையை மையமாகக் கொண்ட படம் ஆகும். இது 1998 ஆகத்தில் வெளியிடப்பட்டது.  

## நடிகர்கள்
- வளையாபதியாக சிவாஜி கணேசன்
- அழகுராணியாக ராதிகா
- முத்துமணியாக முரளி
- நாகஜோதியாக ரோஜா
- விஜயகுமார்
- மனோரஞ்சிதமாக சுவலட்சுமி
- வினு சக்ரவர்த்தி
- செந்தில்
- மணிவண்ணன்
- டெல்லி கணேஷ்
- ஆர்.சுந்தர்ராஜன்
- மனோரமா
- மகாநதி சங்கர்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கஸ்தூரி ராஜா எழுதியிருந்தார்.  
| கட்டுனம் கட்டுனம் கோட்டை ஒன்னு | மலேசியா வாசுதேவன், சுவர்ணலதா |  |
| --- | --- | --- |
| என்னாடி நீ கூட்டத்திலே | கிருஷ்ணராஜ், தேவி |  |
| பத்து ரூபா ரவிக்கை | அருண்மொழி, கே. எஸ், சித்ரா |  |
| ஏய் பஞ்சார கூட | கிருஷ்ணராஜ், தேவி |  |
| முந்தி முந்தி | மலேசியா வாசுதேவன், அனுராதா ஸ்ரீராம் |  |
| சோளக் காட்டு பாதையில | பி. உன்னிகிருஷ்ணன், சுவர்ணலதா |  |
| மாமரக்குயிலே மாமரக்குயிலே | எஸ். பி. பாலசுப்பிரமணியம், சுவர்ணலதா |  |
| தெற்கு தேச காத்து | மலேசியா வாசுதேவன் |  |
| மயங்காத மயங்காத | மலேசியா வாசுதேவன், தேவி | } |
# அவென்யூ சாலை, பெங்களூர்



**அவென்யூ சாலை** *(Avenue Road)* இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள ஒரு பரபரப்பான வணிக வீதியாகும். பெங்களூர் நகரின் மையத்தில் இருக்கும் தொன்மையான பகுதிகளில் ஒன்றான சிக்பேட் பகுதியில் இச்சாலை செல்கிறது. நகரின் முக்கிய சாலைகளான மைசூர் சாலை மற்றும் கே கி சாலையையும் இது இணைக்கிறது. கெம்பே கவுடா பேருந்து நிலையம் மற்றும் பெங்களூர் சிட்டி இரயில் நிலையத்திற்கு அருகிலேயே அவென்யூ சாலை உள்ளது.  

முன்னதாக, அவென்யூ சாலை தோத்தாபெட் என்று அழைக்கப்பட்டது.  

பயன்படுத்தப்பட்ட பழைய புத்தகங்கள், ஆடைகள், நகைகள் மற்றும் அடகு வியாபாரம் ஆகியவற்றில் பாரம்பரிய வர்த்தகத்திற்காக அவென்யூ சாலை நன்றாக அறியப்படுகிறது. பெங்களூரு அவென்யூ சாலையில் இருக்கும் பெங்களூரு பேட் பகுதியில் இலண்டன் சமயப்பரப்பு சங்கத்தின் ரைசு மெமோரியல் சர்ச் அமைந்துள்ளது. கனடிய மொழி அறிஞரும் பெங்களூர் பேட் பிராந்தியத்தின் கல்வி முன்னோடியுமான சகோ பெஞ்சமின் ஓல்ட்டு ரைசின் நினைவாக பேராலயத்திற்கு இப்பெயர் சூட்டப்பட்டுள்ளது. 1834 ஆம் ஆண்டு வில்லியம் காம்ப்பெல் என்பவர் இப்பேராலயத்தை நிறுவினார்.
# வணிகத் தெரு, பெங்களூர்


**வணிகத் தெரு** *(Commercial Street)* இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள ஒரு பரபரப்பான வணிக வீதியாகும். பெங்களூர் நகரின் மையத்தில் இருக்கும் தொன்மையான பகுதிகளில் ஒன்றாகவும் பரபரப்பான வணிகப் பகுதியாகவும் இத்தெரு கருதப்படுகிறது. உடைகள், காலணிகள், நகைகள், மின்னணுவியல் பொருள்கள் விற்பனைக்கு இப்பகுதி பிரபலமானதாகும். உணவு விடுதிகள் பலவும் இங்கு காணப்படுகின்றன. நான்கு சக்கர வாகனங்களுக்கு தெருவில் 75 நிறுத்துமிடங்கள் மட்டுமே உள்ளதால் இத்தெரு நகரத்தில் மிகவும் நெரிசலான ஒன்றாக இயங்குகிறது.  

வணிகத் தெரு பெங்களூரு நகரின் மையத்தில் மத்திய வணிக மாவட்ட பகுதியில் மற்றொரு பிரபலமான வணிகப்பகுதியான எம் ஜி சாலைக்கு அருகிலும் மற்றும் சிவாஜி நகரிலுள்ள ரசல் சந்தைக்கு அருகிலும் அமைந்துள்ளது.
# கன்னிங்காம் சாலை


**கன்னிங்காம் சாலை** *(Cunningham Road)* இந்தியாவின் கர்நாடக மாநிலத்தின் தலைநகரான பெங்களூரின் பரபரப்பான வணிக வீதிகளில் ஒன்றாகும். இது நகரத்தின் வசந்தநகர் பகுதியில் அமைந்துள்ளது. மெட்ராசு இராணுவத்தில் அதிகாரியாகவும் மைசூர் ஆணையத்தின் உறுப்பினராகவும் இருந்த பிரான்சிசு கன்னிங்காமின் பெயர் இந்த சாலைக்கு சூட்டப்பட்டுள்ளது. சம்பங்கி ராமசாமி கோயில் சாலை என்றும் சிலகாலம் இந்த சாலை அழைக்கப்பட்டது.
# காந்தி கடைத்தெரு, பெங்களூர்


**காந்தி கடைத்தெரு** *(Gandhi Bazaar)* இந்தியாவின் கர்நாடக மாநிலத் தலைநகரம் பெங்களூரில் உள்ள பசவனகுடியில் இருக்கும் ஒரு பரபரப்பான சந்தைப் பகுதியாகும். முக்கியமாக மலர் மற்றும் சுவையூட்டுப் பொருள்கள் இங்கு கூவி விற்கப்படுகின்றன. பெங்களூர் நகரின் மிகப் பழமையான பகுதிகளில் ஒன்றான காந்தி கடைத்தெரு பாரம்பரியமானது மற்றும் பழமைவாதமானது என்று கூறப்படுகிறது. பழம், காய்கறி மற்றும் துணி கடைகள்; மற்றும் 1943 ஆம் ஆண்டில் தொடங்கப்பட்ட வித்யார்த்தி பவன் போன்ற உணவகங்கள் உட்பட இப்பகுதியில் பல கோயில்களும் உள்ளன. சந்தை பொதுவாக காலை 6 மணி முதல் இரவு 9 மணி வரை செயல்படுகிறது, பூசை பொருட்களை வாங்குவதற்கான திருவிழா காலங்களில் கூட்டம் அதிகரிக்கும். பசவனகுடியின் வர்த்தக மையமாகவும் பெங்களூர் நகரத்தின் மிகப் பழமையான வணிக நிலையங்களைக் கொண்டுள்ள பகுதியாகவும் உள்ள டி.வி.குண்டப்பா சாலை காந்தி கடைத்தெரு வழியாகச் செல்கிறது.  

கன்னட எழுத்தாளர் மசுத்தி வெங்கடேச அய்யங்கார் இவ்வட்டாரத்தில் வசிக்கின்றார்.
# மெத்திலினோலாக்டோசின்


**மெத்திலினோலாக்டோசின்** *(Methylenolactocin)* என்பது C<sub>11</sub>H<sub>16</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெனிசிலியம் என்ற பூஞ்சையிலிருந்து இது தனித்துப் பிரிக்கப்படுகிறது. செயற்கை செல் ஆய்வில் புற்று நோயை எதிர்க்கும் பண்பை கொண்டுள்ளது. 4-மெத்திலிடீன்-5-ஆக்சோ-2-பெண்டைலாக்சோலோன்-3-கார்பாக்சிலிக் அமிலம் என்று ஐயுபிஏசி முறையில் பெயரிடப்பட்டு அழைக்கப்படுகிறது.
# களவாணி மாப்பிள்ளை


## கதை
தேவா (தினேஷ்) மற்றும் வில்லங்கம் (ராம்தாஸ்) ஆகியோருக்கு இடையில் குழந்தை பருவத்திலிருந்தே போட்டி உள்ளது. தேவா மற்றும் துளசி (அதிதி மேனன்) இடையே காதல் உருவாகிறது. துளசியின் தாய் ராஜேஸ்வரி (தேவயானி) தேவாவை தன் மகளிடமிருந்து பிரிக்க விரும்புகிறார். துளசியின் தாய் ராஜேஸ்வரி (தேவயானி) ஏன் ஒரு விரட்ட விரும்புகிறார் என்பதற்கான பின்னணி கதை காட்டபடுகிறது.  

## நடிகர்கள்

- தேவாவாக அட்டகத்தி தினேஷ்
- திளசியாக அதிதிமேனன்
- துளசியின் தந்தையாக ஆனந்த் ராஜ்
- ராஜேஷ்வரியாக தேவயானி
- வில்லங்கமாக ராம்தாஸ்
- வணங்காமுடியாக இராசேந்திரன்
- ஸ்டெப்பினாயாக சாம்ஸ்
- மனோபாலா
- ரேணுகா
- கிரேன் மனோகர்

## தயாரிப்பு
படத்தின் படப்பிடிப்பு 2018 சனவரி 15 அன்று பொள்ளாச்சியில் தொடங்கியது.
# முதலாம் ஜெலாசியுஸ் (திருத்தந்தை)


## பிறந்த இடம்
இவர் எங்கு பிறந்தார் என்பதில் குழப்பங்கள் உள்ளன: *லிபர் போன்டிஃபிகலிஸின்* கூற்றுப்படி இவர் ஆப்பிரிக்காவில் பிறந்தார், ஆயினும் உரோமை பேரரசர் அனஸ்தாசியூசுக்கு எழுதிய கடிதத்தில் தான் "ஒரு உரோமைக் குடிமகனாகப்" பிறந்ததாக குறிப்பிடுகின்றார். ஜே கொன்னாட் என்னும் அறிஞர் வேண்டல்களின் படையெடுப்புக்கு முன் இவர் உரோமையரின் ஆட்சியில் இருந்த ஆப்ரிக்க பகுதிகளில் பிறந்திருக்கலாம் என்கின்றார்.
# குளுகுரோனைடு


**குளுகுரோனைடு** *(Glucuronide)* என்பது குளுகுரோனிக் அமிலம் மற்றொரு பொருளுடன் கிளைக்கோசைடு பிணைப்பால் இணைந்து உருவாகும் எந்தவொரு பொருளையும் குறிக்கும். குளுக்குரோனோசைடு என்ற பெயராலும் இது அழைக்கப்படுகிறது. குளுகுரோனைடுகள் கிளைக்கோசைடுகளுடன் தொடர்பு கொண்டவையாகக் கருதப்படுகின்றன.  

குளுகுரோனிடேற்றம் என்பது இரசாயன சேர்மங்களை குளுகுரோனைடுகளாக மாற்றுவதாகும். நச்சு பொருட்கள், மருந்துகள் அல்லது ஆற்றல் மூலமாக பயன்படுத்த முடியாத பிற பொருட்களை வெளியேற்றுவதற்காக விலங்குகள் இம்முறையைப் பயன்படுத்துகின்றன. குளுகுரோனிக் அமிலம் கிளைக்கோசைடு பிணைப்பு வழியாக இணைக்கப்பட்டுள்ளது என்ற காரணத்தால் அசல் பொருளை விட குளுகுரோனைடு அதிக நீர் கரைதிறனைக் கொண்டதாக உள்ளது. இறுதியில் சிறுநீரகங்களால் இது வெளியேற்றப்படுகிறது.  

குளுகுரோனைடிலிலுள்ள கிளைகோசைடு பிணைப்பை பிளவுபடுத்தும் நொதிகள் குளுகுரோனிடேசுகள் என்று அழைக்கப்படுகின்றன.
# கரிமா அரோரா

**கரிமா அரோரா** *(Garima Arora )* ஒர் இந்திய சமையல்கலை நிபுணராவார். 1986 ஆம் ஆண்டு நவம்பர் மாதம் 9 அன்று இவர் பிறந்தார். 2018 ஆம் ஆண்டு மிச்செலின் நட்சத்திர விருது இவருக்கு வழங்கப்பட்டது. இவ்விருதை வென்ற முதல் இந்திய பெண்மணி என்ற பெருமை இவருக்கு சேர்ந்தது.  

## ஆரம்பகால வாழ்க்கையும் தொழிலும்
பஞ்சாபி பாரம்பரியத்தைச் சேர்ந்த அரோரா மும்பையில் வளர்ந்தார். ஒரு சமையல்காரர் ஆவதற்கு முன்பு இவர் பத்திரிகைத் துறை பணியில் இருந்தார்.  

2008 ஆம் ஆண்டு அரோரா பிரான்சு நாட்டுக்குச் சென்றார். அங்கு பாரிசு நகரிலுள்ள லி கார்டன் பிளியுவில் படித்து 2010 ஆம் ஆண்டு பட்டம் பெற்றார். 2017 ஆம் ஆண்டு ஏப்ரல் மாதத்தில் தனது சொந்த உணவு விடுதியான கா திறப்பதற்கு முன்னர் இவர் கோபனேகனில் மிச்செலின் இரண்டு நட்சத்திர விருதை வென்ற நோமா உணவு விடுதியில் கோர்டன் ராம்சே மற்றும் ரெனே ரெட்யெபி ஆகியோருடன் இணைந்து பணியாற்றினார். பாங்காக்கிலுள்ள இவருடைய கா உணவகம் மூன்று அடுக்கு மாடிகள் கொண்ட உணவகமாகும். பாரம்பரிய இந்திய நுட்பங்களைப் பயன்படுத்தி நவீன சுவை உணவுகள் தயாரித்து இங்கு வழங்கப்படுகின்றன. 2019 ஆம் ஆண்டு மார்ச்சு மாதத்தில் ஆசியாவின் 50 சிறந்த உணவகங்களின் பட்டியலில் 16 வது இடத்தில் இவரது கா உணவகம் அறிமுகமாகி, மிக உயர்ந்த புதிய நுழைவு விருதைப் பெற்றது.  

முன்னதாக பிப்ரவரி 2019 இல், உலகின் 50 சிறந்த உணவகங்கள் பட்டியலில் அரோரா ஆசியாவின் சிறந்த பெண் சமையல்காரராக அறிவிக்கப்பட்டார்.  

2019 ஆம் ஆண்டு வெளியிடப்பட்ட உலகின் 50 சிறந்த உணவகங்கள் பட்டியலில் அரோராவின் கா உணவகம் 95 ஆவது இடத்தில் அறிமுகமானது.  

2019 ஆம் ஆண்டு ஆகத்து மாதத்தில் அரோரா உணவு முன்னோக்கு இந்தியா என்ற அமைப்பை அறிமுகப்படுத்தினார், இவ்வமைப்பு இந்திய உணவின் எதிர்காலத்திற்கு முன்னுரிமை அளிக்கிறது. தொடக்க நிகழ்வு 2019 ஆம் ஆண்டு அக்டோபர் மாதம் 17 அன்று மும்பையில் நடைபெற்றது, இந்திய உணவு சமூகத்தில் மும்பையின் புகழ்பெற்ற சமையலர்களை ஒன்றிணைத்து பேச்சுக்கள், உணவுச் சுவைகள் மற்றும் குழு விவாதங்கள் முதலான அனைத்து நிகழ்வுகளிலும் அவர்களை ஒரே நாளில் ஈடுபட வைத்தது.
# சங்கர் குரு


**சங்கர் குரு** (*Sankar Guru*) என்பது 1987 ஆம் ஆண்டய இந்திய தமிழ் அதிரடி திரைப்படம் ஆகும். இப்பட்டத்தை எல். ராஜா இயக்க, எம். சரவணன், எம். பாலசுப்பிரமணியன், எம். எஸ். குகன் ஆகியோர் தயாரித்துள்ளனர். பெரும்பாலும். தமிழில் எடுக்கப்பட்ட இப்படத்தின் தெலுங்கு பதிப்பானது ***சின்னாரி தேவதா*** என்ற பெயரில் வெளியிடப்பட்டது. இப்படத்தில் அர்ஜுன், சீதா, சசிகலா, பேபி சாலினி ஆகியோர் முக்கிய வேடங்களில் நடித்துள்ளனர். இப்படத்திற்கு சந்திரபோஸ் இசை அமைத்துள்ளார். படமானது 1987 மார்ச் 19 அன்று வெளியிடப்பட்டது. படம் வணிக ரீதியாக வெற்றிகரமாக இருந்தது மற்றும் அதிரடி காட்சிகளுக்கு பெயர் பெற்றது.  

## கதை
நேர்மையான மனிதரான சங்கர் குரு ஏழை மக்களின் உரிமைகளுக்காக போராடுகிறார். ரேகா அவனை காதலிக்கிறார். சங்கருக்கு எதிரான சில குண்டர்கள் சங்கருக்கு பாடம் கற்பிக்க அவளுக்கு இடர் விளைவிக்க முயல்கின்றனர். முடிவு என்ன என்பதே கதை.  

## நடிகர்கள்

- சங்கர் குருவாக அர்ஜுன் "சங்கர்" (தமிழ்) / பாபு (தெலுங்கு)
- கனகராஜின் உதவியாளராக இடிச்சப்புளி செல்வராசு
- தர்மராஜாக ஒய். ஜி. மகேந்திரன்
- காவல் துறை காவலராக ஒரு விரல் கிருஷ்ணா ராவ்
- கனகராஜின் உதவியாளராக ஓமக்குச்சி நரசிம்மன்
- ராகாவாக சசிகலா
- தாவியின் தந்தையாக சரத் பாபு
- தேவியாக பேபி சாலினி
- சீதாவாக சீதா
- கருவாயனாக செந்தில்
- சீதாவின் தாயாக மனோரமா
- மருத்துவராக சிறப்புத் தோற்றத்தில் விசு
- எதிராஜாக ஜீவா
- பள்ளி ஆசிரியராக கே. கே. சௌந்தர்
- காவல்துறை காவலராக பசி நாராயணன்
- தேவியின் தாயாக ராஜ்யலட்சுமி
- காவல்துறை காவலராக ரால்லபள்ளி
- கனகராஜாக செந்தாமரை
- காவல் ஆணையராக கோபால கிருஷ்ணன்
- மோகணப்பிரியா
- சித்திரலேகா
- சந்திரகலா
- காவல் ஆய்வாளராக சக்கரவர்த்தி
- நாகராஜாக பாலாஜி
- சீதாவின் தந்தையாக அனுமந்து

## பின்னணி இசை
படத்திற்கான பின்னணி இசையை சந்திரபோஸ் மேற்கொண்டார். பாடல்கள் மக்களால் வரவேற்கப்பட்டன.  
| 1 | "மாடி வீட்டு மைனர்" | மலேசியா வாசுதேவன் | வைரமுத்து | 04.20 |
| --- | --- | --- | --- | --- |
| 2 | "என்ன பத்தி நீ" | எஸ். பி. பாலசுப்பிரமணியம், எஸ். ஜானகி | 04.21 |  |
| 3 | "காக்கிச் சட்ட போட்ட மச்சான்" | மலேசியா வாசுதேவன், எஸ். பி. சைலஜா | 04.33 |  |
| 4 | "சின்ன சின்ன பூவே" (ஆண்) | கே. ஜே. யேசுதாஸ் | 04.24 |  |
| 5 | "சின்ன சின்ன பூவே" | ஜானகி | 04.26 |  |
| 6 | "கும்பகோணமே கோணம்" | எஸ். பி. சைலஜா, மலேசியா வாசுதேவன் | 05.11 | } |

## வரவேற்பு
*இந்தியன் எக்ஸ்பிரஸ்* இதை "முற்றிலும் ஒன்றுமே இல்லாத பொழுதுபோக்கு படம்" என்று விமர்சித்தது.
# எல். இராஜா


**எல். ராஜா** (*L. Raja*) என்பவர் ஒரு இந்திய திரைப்பட இயக்குநர் மற்றும் நடிகர் ஆவார். இவர் முக்கியமாக தமிழ்த் திரைப்படங்கள் மற்றும் தொலைக்காட்சித் தொடர்களில் பணியாற்றுகிறார்.  

## தொழில்
ராஜா இயக்குநர் ராஜசேகரின் உதவியாளராக தனது வாழ்க்கையைத் தொடங்கினார். ஏ. வி. எம் நிறுவனம் 1987 ஆம் ஆண்டில் தயாரித்த *சங்கர் குரு* படத்தில் இயக்குநராக அறிமுகமானார். இவர் ஒன்பது படங்களில் இயக்குநராகப் பணியாற்றினார், அதில் ஆறு படங்கள் அர்ஜுன் நடித்தவை. சுமார் 30 ஆண்டு இடைவெளிக்குப் பிறகு, 2008 ஆம் ஆண்டில் *முனியாண்டி விலங்கியல் மூன்றாமாண்டு* என்ற திரைப்படத்தில் ராஜா நடித்தார். இது இவரது நடிப்புக்கான அறிமுகமாக ஆனது. அதன்பின்னர் இவர் *நாடோடிகள்* உட்பட 35 படங்களில் நடித்துள்ளார். அப்படத்தில் இவர் சசிகுமாரின் தந்தையாக நடித்தார்.  

*ரகுவம்சம்* தொலைக்காட்சித் தொடரில் அறிமுகமான இவர் நேர்மறையான விமர்சனங்களைப் பெற்றார். பின்னர் இவர் பல தொலைக்காட்சித் தொடர்களில் நடித்தார். மேலும் ராடான் மீடியாவொர்க்சிற்காக இதி கத காது மற்றும் நின்னு பெல்லாதுதா ஆகிய இரண்டு தொடர்களை இயக்கினார்.  

## திரைப்படவியல்

### இயக்குநராக

; திரைப்படங்கள்  

- *சங்கர் குரு* (1987)
- *தாய் மேல் ஆணை* (1988)
- *காளிச்சரண்* (1988)
- *குற்றவாளி* (1989)
- *வேட்டையாடு விளையாடு* (1989)
- *சொந்தக்காரன்* (1989)
- *துருவ நாட்சதிரம்* (1993)
- *தூள் பறக்குது* (1993)

; தொடர்கள்  

- *இதி கத காது* ( ஈடிவி )
- *நின்னி பெல்லாடுதா* ( ஜெமினி டிவி )

### நடிகராக

#### படங்கள்
| 2008 | *முனியாண்டி விலங்கியல் மூன்றாமாண்டு* | ராமையா |  |
| --- | --- | --- | --- |
| 2009 | *நாடோடிகள* | நட்ராஜ் வீரபத்ரன் |  |
| 2010 | *வெளுத்து கட்டு* | மருதாச்சலம் |  |
| *தில்லாலங்கடி* | கிருஷ்ண குமாரின் தந்தை |  |  |
| *கல்லூரி காலங்கள்* | சங்கர் |  |  |
| *அகம் புறம்* | மார்ட்டின் பெர்னாண்டஸ் |  |  |
| *அபூர்வராகம்* | நான்சியின் தந்தை | மலையாள படம் |  |
| 2011 | *மார்கழி 16* | ஜெனிபரின் தந்தை |  |
| *போடிநாயக்கனூர் கணேசன்* | அழகர் |  |  |
| *வித்தகன்* |  |  |  |
| 2012 | *கொண்டன் கொடுத்தான்* |  |  |
| *திருத்தணி* | மருத்துவர் |  |  |
| 2017 | *யானும் தீயவன்* | மணிமாறன் |  |
| *சென்னை 2 சிங்கப்பூர்* | ரோஷினியின் தந்தை |  |  |
| 2018 | *இரவுக்கு ஆயிரம் கண்கள்* | சுசீலாவின் தந்தை |  |
| 2019 | *பஞ்சட்சரம்* | தர்மத்தின் தந்தை | } |

; தொடர்கள்  

| *ரகுவம்சம்* | சன் தொலைக்காட்சி |  |  |
| --- | --- | --- | --- |
| *எத்தனை மனிதர்கள்* | தூர்தர்ஷன் |  |  |
| 2000-2001 | *வாழ்க்கை* | சன் தொலைக்காட்சி |  |
| 2011-2012 | பிரிவோம் சாந்திப்போம் | சண்முகராஜா | விஜய் தொலைக்காட்சி |
| 2011 | *மகாலட்சுமி நிவாசம்* | மகாலட்சுமியின் சகோதரர் | ஜெமினி தொலைக்காட்சி |
| 2011-2013 | உத்திரிபூக்கள் | தட்சிணாமூர்த்தி | சன் தொலைக்காட்சி |
| 2011-2012 | மா நானா | ஜெமினி தொலைக்காட்சி |  |
| 2014–2018 | *தாமரை* | கருணாகரன் | சன் தொலைக்காட்சி |
| 2017 | கங்கை | ராமநாதன் | சன் தொலைக்காட்சி |
| 2017–2018 | *நெஞ்சம் மறப்பத்தில்லை* | ஆர். வேல்ராஜ் | விஜய் தொலைக்காட்சி |
| 2017–2019 | *பூவே பூச்சுடவா* | சுவாமிநாதன் | ஜீ தமிழ் |
| 2018–2019 | *கண்மணி* | தர்மதுரை | சன் தொலைக்காட்சி |
| 2019 - தற்போது வரை | *பொண்ணுகு தங்க மனசு* | வர்சினியின் தந்தை | விஜய் தொலைக்காட்சி |
| *இரட்டை ரோஜா* | ராமச்சந்திரன் | ஜீ தமிழ் | } |

## விருதுகள் மற்றும் பரிந்துரைகள்

- குட்டும்பம் விருதுகள் 2020 - திரைப்படம் மற்றும் தொலைக்காட்சியில் பங்களித்தமைக்கான சிறப்பு விருது
# சேரநல்லூர் மகாதேவர் கோயில்


**சேரநல்லூர் மகாதேவர் கோயில்**[*Cheranalloor Mahadeva Temple*] சிவனுக்கு படைத்தளிக்கப்பட்ட ஒரு பழங்கால இந்துக் கோயில், இந்தியாவின் கேரள மாநிலத்தில் எர்ணாகுளம் மாவட்டத்தின் கலாடியில் பெரியாற்றின் கரையில் அமைந்துள்ளது.சேரநல்லூர் மகாதேவர் கோயில் கொச்சி இராச்சியத்தின் முக்கியமான கோயில்களில் ஒன்றாகும்.இக்கோவிலின் சிவன் சிலையை பரசுராம முனிவர் திரேதாயுகத்தில் நிறுவியதாக நாட்டுப்புறக் கதைகள் கூறுகின்றன.இந்த கோயில் கேரளாவில் உள்ள 108 சிவன் கோயில்களில் ஒன்றாகும்.  

## கோயில் அமைப்பு
கிழக்கு நோக்கி இருக்கும் பிரதான கருவறைக்குள் சிவன் கோயில் படைத்தளிக்கப்பட்டுள்ளது. பிரதான சன்னதி, கேரள-திராவிடக் கட்டிடக்கலை பாணியில் வட்ட வடிவத்தில் அழகாக கட்டப்பட்டிருக்கிறது. கிழக்குத் தாழ்வாரத்தில் உள்ள நமஸ்கார மண்டபம் சதுர வடிவ கட்டமைப்பில் கட்டப்பட்டுள்ளது. நாலம்பலத்தின் அளவு குறிப்பிடத்தக்கதாக உள்ளது. மற்றும் அதன் அருகிலுள்ள தீடப்பள்ளி மறுபடியும் கட்டப்பட்டுள்ளது. சேரநல்லூர் கோயிலின் கட்டிடக்கலை சிறந்த கைவினைத்திறனால் கட்டப்பட்டுள்ளது, மேலும் இக்கோயிலில் நாம் அரிய கட்டிடக்கலை தொகுப்பையும் காணலாம்.  
முன்னொரு காலத்தில், சேரநல்லூர் மகாதேவர் கோயிலுக்குச் சொந்தமாக நிலங்கள் இருந்தன. மேலும் ஆண்டுக்கு சுமார் 24 டன் நெல் (24 ஆயிரம் ஹெக்டேர் நிலம்) கிடைத்தன. விவசாய சீர்திருத்தங்களின் விளைவாக, கோயில் அமைந்துள்ள ஓரிரு ஏக்கர் தவிர அனைத்து நிலங்களையும் கோயில் இழந்தது.  

## திருவிழா மற்றும் தினசரி பூஜை
இங்கு வழக்கமாக தினசரி ஐந்து பூஜைகள் செய்யப்படுகின்றன.(உஷா பூஜை, எர்த்ரா பூஜை, பாந்தீரதி பூஜை, நூன் பூஜை மற்றும் அதாஷா பூஜை).கோயிலின் ஆண்டு திருவிழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.சேரநல்லூரில் உள்ள சிவன் சதி தேவியுடன் சேர்ந்து அமைந்திருப்பதாக நம்பப்படுகிறது.எனவே, பக்தர்களின் அனைத்து கடன்களையும் தீர்க்கும் விதமாக கோயிலின் பிரதான தெய்வம் ரினா மோச்சகா வடிவத்தில் இருப்பதாக நம்பப்படுகிறது.கோயிலில் தினமும் ரினா மோச்சகா பூஜை செய்யப்படுகிறது.  

## கோயில் புகைப்படங்கள்
# தில்லி நகர அரங்கம்


**தில்லி நகர அரங்கம்** *(Delhi Town Hall)* பழைய தில்லியிலுள்ள சாந்தினி சவுக்கில் அமைந்துள்ள ஒரு மைல்கல் கட்டிடமாகும். 1866 ஆம் ஆண்டு பிரித்தானிய ஆட்சிக்காலம் முதல் 2009 ஆம் ஆண்டின் பிற்பகுதி வரை தில்லி மாநகராட்சி ஆணையத்தின் இருப்பிடமாக இக்கட்டிடம் இருந்தது. 2010 ஆம் ஆண்டு மத்திய தில்லியின் மின்டோ சாலையில் உள்ள புதிய மாநகராட்சி ஆணைய சிவிக் மையத்திற்கு இந்த அலுவலகங்கள் முறையாக மாற்றப்பட்டன.  

## வரலாறு
நகர அரங்க கட்டிடத்தின் கட்டுமானம் 1860 ஆம் ஆண்டில் தொடங்கி 1863 ஆம் ஆண்டில் நிறைவடைந்தது. மஞ்சள் வர்ணம் பூசப்பட்ட செங்கல் மற்றும் கல் மற்றும் செதுக்கப்பட்ட வெள்ளை கற்களால் நேர்த்தியாகக் கட்டப்பட்டுள்ளது. தொடக்கத்தில் இது லாரன்சு நிறுவனம் என்று அழைக்கப்பட்டது. தில்லி உயர் கல்வியியல் கல்லூரி இங்கிருந்து இயங்கியது. 1866 ஆம் ஆண்டு நகராட்சி 135,457 டாலர் (1,900 அமெரிக்க டாலர்) தொகையைக் கொடுத்து கட்டிடத்தை வாங்கியது. அரசாங்க அலுவலகங்களைத் தவிர, இந்த கட்டிடத்தில் ஒரு நூலகம் மற்றும் ஒரு ஐரோப்பிய சங்கமும் இருந்தன.  

முதலில் விக்டோரியா மகாராணியின் வெண்கல சிலை மண்டபத்தின் முன்னால் நின்றது. 1947 ஆம் ஆண்டில் சுதந்திரம் அடைந்த பின்னர், அதற்கு பதிலாக ஆர்யா சமாஜத்தின் தலைவர் சுவாமி சிரதானந்தின் சிலை மாற்றப்பட்டது. அசல் சிலை இப்போது தில்லி கலைக் கல்லூரி வளாகத்தில் வைக்கப்பட்டுள்ளது.  

ஒரு காலத்தில் இங்கு நின்று கொண்டிருந்த கடிகார கோபுரத்திற்குப் பின்னர் இந்த இடம் அதிகாரப்பூர்வமாக காந்தகர் என்று அழைக்கப்படுகிறது.
# ஜீவா (தெலுங்கு நடிகர்)


**ஜீவா** (பிறப்பு: 30, நவம்பர், 1952) என்பவர் ஒரு இந்திய திரைப்பட குணச்சித்திர நடிகர் ஆவார். இவர் முதன்மையாக தெலுங்குத் திரைப்படங்கள் மற்றும் இந்தியில் துணை பாத்திரங்களில் நடித்து பெயர் பெற்றவர். இவர் 1978 முதல் திரைப்படத் துறையில் பணியாற்றி வருகிறார். மேலும் ராம் கோபால் வர்மாவின் பல்வேறு படங்களில், குறிப்பாக *சத்யா* (ஜக்காவாக), *அபக் தக் சப்பன்* (ஆணையர் சுச்சாகாக) மற்றும் *சர்க்கார்* (சுவாமி வீரேந்திராவாக) போன்ற படங்களில் எதிர்மறையான பாத்திரங்களில் நடித்து பிரபலமானவர். தெலுங்கு மற்றும் இந்தி மொழிகளில் சுமார் 250 திரைப்படங்களில் நடித்துள்ளார்.  

## தனிப்பட்ட வாழ்க்கை
இவர் கோச்சார்லா தயாரத்திணமாகப் 30 நவம்பர் 1952 பிறந்தார். இவர் குண்டூர் பகுதியைச் சேர்ந்தவர். இவரது முதல் படத்திற்குப் பிறகு இவரது பெயரை கே. பாலசந்தர் ஜீவா என்று மாற்றினார். இவர் இதே பெயரைத் தனது பெயராக மாற்றிக்கொண்டார். இவர் தனது மகனுக்கு கே. பாலசந்தர் என்று பெயரிட்டார். இவரது மகன் தெலுங்குத் திரைப்படங்களின் இயக்குநராக உள்ளார். அவருக்கு ஏழு உடன்பிறப்புகள் உள்ளனர்.  

## தொழில்
இவர் கே. பாலசந்தர் இயக்கிய *எங்க ஊரு கண்ணகி* என்ற படத்தின் மூலம் நடிகராக அறிமுகமானார். இந்த வேடத்திற்கு இவர் பலரை சலித்த பிறகு தேர்ந்தெடுக்கப்பட்டார். பின்னர் இவர் ராம் கோபால் வர்மா, வம்சி, கிருஷ்ணா வம்சி, பூரி ஜெகன்நாத் போன்ற பிரபல இயக்குனர்களுடன் பணியாற்றினார்.  

## திரைப்படவியல்

### தெலுங்கு

### இந்தி

1. ஃபூங்க் 2 (2010)
1. *லாகூர்* . . . . குஞ்சல் பாஸ்கர் ரெட்டி
1. ராம் கோபால் வர்மா கி ஆக் (2007). . . . தானியா
1. யாத்த்ரா (2007)
1. தர்வாசா பந்த் ராகோ (2006). . . . ஷரத் ஷெட்டி
1. சர்க்கார் (2005). . . . சுவாமி வீரேந்திரர்
1. டி: அண்டர் வேல்ட் (2005)
1. அப தக் சப்பன் (2004). . . . ஐ.பி.எஸ் கமிஷனர் எம்.பி. சுச்சக்
1. சத்யா (1998). . . . ஜாகா ஹைதராபாத்

### தமிழ்

- வேடைக்காரன் (2009)
- சங்கர் குரு (1987)
- நல்லவனுக்கு நல்லவன் (1984)
- நியாயம் கேட்கிறேன் (1984)

### கன்னடம்

- சூப்பர் (2010)

### மலையாளம்

- அஹிம்சா (1982)
# காஷ்மீரி திரைப்படத்துறை

**காஷ்மீரி திரைப்படத்துறை** (Kashmiri cinema) என்பது இந்திய நாட்டில் காஷ்மீர் பள்ளத்தாக்கில் தயாரிக்கப்படும் காஷ்மீரி மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். முதல் காஷ்மீர் திரைப்படமான 'மைன்ஸ் ராட்' என்று திரைப்படம் 1964 இல் வெளியானது.  

1964 இல் முதல் காஷ்மீர் திரைப்படம் 'ஜெய்கிராம் பால்' இயக்கிய 'மெய்ன்ஸ் ராத்' என்ற திரைப்படம் ஆகும். அதை தொடர்ந்து 1972 ஆம் ஆண்டில் காஷ்மீர் கவிஞர் மஹ்ஜூரின் சுயசரிதை படமான 'ஷாயர்-இ-காஷ்மீர் மஹ்ஜூர்' என்ற படம் வெளியிடப்பட்டது. இந்த திரைப்படம் உருது மற்றும் காஷ்மீரி மொழியில் தயாரிக்கப்பட்டது. இந்த படம் சம்மு காசுமீர் மாநிலம் தகவல் துறை மற்றும் இந்திய திரைப்படத் தயாரிப்பாளர் பிரபாத் முகர்ஜி ஆகியோரின் கூட்டு உருவாக்கம் ஆகும்.
# செலின் கவுண்டர்

**செலின் கவுண்டர்** ( பிறப்பு 1977 ) தொற்று நோய் மருத்துவர், பொது மருத்துவர், நோய்பரவல் வல்லுநர், பொது உடல்நலன், திரைப்பட இயக்குநர், மருத்துவ செய்தியாளர் என பன்முகத்தன்மை கொண்டவர். இவர் தொற்று நோய் மருத்துவத்திலும், பொது உடல்நலனிலும் சிறப்பு தகுதிகள் பெற்றவர். பிரின்சுடன் பல்கலைத்தில் மூலக்கூறு உயிரியலில் இளங்கலையும், யான் ஆப்கின்சன் பல்கலைக்கழகத்தின் புளூம்பெர்க் பொது உடல்நலன் பள்ளியில் நோய்பரவலும், வாசிங்டன் பல்கலைகழகத்தில் மருத்துவமும் படித்தவர், பொது உடல்நலனுக்கும் மருத்துவத்துக்கும் இவர் ஆற்றிய பணிகளை பாராட்டி 2017ஆம் ஆண்டு ‘உலகை மாற்றும் 25 பெண்கள்’ என்பதில் ஒருவராக பீப்பிள் இதழ் தேர்ந்தெடுத்திருந்த்து. மருத்துவ செய்தியாளர் பணியின் காரணமாக 2018இலிருந்து பகுதி நேரமாக தான் மருத்துவத்தை பார்க்கிறார். 2020 நவம்பர் 9 அன்று கோவிட்-19 தொடர்பாக அறிவுறுத்துவதோடு நடவடிக்கை எடுக்கும் குழுவில் இவரை உறுப்பினராக தேர்வு அமெரிக்க அதிபர் பைடன் தேர்ந்தெடுத்தார்.  

## சிறுவயது வாழ்க்கையும் படிப்பும்
பிரான்சின் நார்மன்டியில் பிறந்த நிக்கோல் கவுண்டர் என்ற தாய்க்கும் 1960இல் அமெரிக்காவுக்கு மேற்படிப்புக்கு சென்ற மொடக்குறிச்சி அருகேயுள்ள பெருமாபாளையத்தில் பிறந்த தமிழரான நடராசு கவுண்டருக்கும் அமெரிக்காவில் பிறந்த மூன்று மகள்களில் இவர் மூத்தவர் <ref> https://www.deccanherald.com/national/meet-dr-celine-gounder-expert-with-tamil-roots-part-of-joe-bidens-covid-19-task-force-914404.html </ref > வான் வெளி பொறியாளரான இவரது தந்தை அமெரிக்காவின் எர்ரி நகரத்திலுள்ள வணிகக் கழகத்தில் 1973-76 ஆம் ஆண்டுகளில்உறுப்பினராக இருந்தார். அமெரிக்க விண்வெளிக் கழகத்திலும் உறுப்பினராக இருந்தார்.
# டாக்டர் நர்லா டாடா ராவ் அனல் மின் நிலையம்

**டாக்டர் நர்லா டாடா ராவ் அனல் மின் நிலையம்** (Dr Narla Tata Rao Thermal Power Plant) அல்லது **விஜயவாடா அனல் மின் நிலையம்** ஆந்திராவின் விஜயவாடாவில் அமைந்துள்ளது. ஆந்திர மாநில மின்சார வாரியத்தின் முன்னாள் தலைவர் டாக்டர் நர்லா டாடா ராவ் நினைவாக இம்மின்நிலையம் பெயரிடப்பட்டுள்ளது. ஆந்திர அரசு நிறுவனமான இது, நிலக்கரி பயன்படுத்தி மின் உற்பத்தி செய்யும் நிலையங்களுள் ஒன்றாகும். இம்மின்நிலையம் இப்ராகிம்பட்டினம் மற்றும் கோண்டப்பள்ளி கிராமங்களுக்கு இடையில் அமைந்துள்ளது.  

## மின் ஆலை
டாக்டர் நர்லா டாடா ராவ் அனல் மின் நிலையம், விஜயவாடா அனல் மின் நிலையம் என்றும் அழைக்கப்படுகிறது. இது 4 நிலைகளில் உருவாக்கப்பட்ட இந்தத் திட்டத்தின் செலவு முறையே ரூ .193 கோடி மற்றும் ரூ .511 கோடி. மீண்டும் ரூ 840 கோடி முதலீட்டில் 2 அலகுகள் மூன்றாம் கட்டத்தின் கீழ் தொடங்கப்பட்டன. 2009ஆம் ஆண்டு 500 மெகாவாட் ஏழாவது அலகு இயக்கப்பட்டது. இந்த நிலையம் 94-95, 95-96, 96-97, 97-98 மற்றும் 2001-02 ஆகிய ஆண்டுகளில் மிக உயர்ந்த உற்பத்தி காரணியால் நாட்டில் முதலிடத்தினைப் பெற்றது. இந்த நிலையம் பல்வேறு அமைப்புகளிடமிருந்து பல மதிப்புமிக்க விருதுகளைப் பெற்றுள்ளது. இந்த நிலையம் தொடர்ச்சியாக 21 ஆண்டுகளாக சிறப்பான உற்பத்தித்திறன் விருதுகளையும், தொடர்ந்து 12 ஆண்டுகளாக ஊக்க விருதுகளையும் பெற்றுள்ளது.  

## திறன்
| நிலை 1 | 1 | 210 | 01-11-1979 | இயக்கத்தில். |
| --- | --- | --- | --- | --- |
| நிலை 1 | 2 | 210 அதிகபட்சம் | 10-10-1980 | இயக்கத்தில். |
| நிலை 2 | 3 | 210 அதிகபட்சம் | 05-10-1989 | இயக்கத்தில் |
| நிலை 2 | 4 | 210 அதிகபட்சம் | 23-08-1990 | இயக்கத்தில் |
| நிலை 3 | 5 | 210 அதிகபட்சம் | 31-03-1994 | இயக்கத்தில் |
| நிலை 3 | 6 | 210 அதிகபட்சம் | 24-02-1995 | இயக்கத்தில் |
| நிலை 4 | 7 | 500 அதிகபட்சம் | 06-04-2009 | இயக்கத்தில் |
| நிலை 5 | 8 | 800 | தொடங்க உள்ளது | EPC BHEL உடன் ஒப்பந்தம் செய்தது. |
# மணி பவித்ரா


**மணி பவித்ரா** *(Mani Pavitra)* இந்தியாவின் தெலுங்கானாவைச் சேர்ந்த ஒரு பல்சீரமைப்பு மருத்துவராவார். வாழ்க்கைத் தரமுயர்த்தும் பயிற்சியாளர், சமூக தொழில் முனைவர், யோகா பயிற்சியாளர் மற்றும் இந்தியாவைச் சேர்ந்த உடற் பயிற்சியாளர் என்ற பன்முகங்கொண்டு இவர் இயங்கி வருகிறார். பூர்னா மனித சிறப்பு அறக்கட்டளையின் முன்முயற்சியான மில்லியன் அம்மாக்கள் என்ற அமைப்பின் நிறுவனராகவும் பவித்ரா அறியப்படுகிறார். ஆரோக்கியமான வாழ்க்கை முறையை எடுக்க தாய்மார்களுக்கு அதிகாரம் அளிப்பதை மில்லியன் அம்மாக்கள் அமைப்பு தன்னுடைய இலக்காகக் கொண்டு செயல்படுகிறது.  
## ஆரம்பகாலமும் கல்வியும்
மணி பவித்ரா இந்தியாவின் ஐதராபாத் நகரத்தில் பிறந்தார். மணிப்பாலிலுள்ள மணிப்பால் பல் அறிவியல் கல்லூரியில் தனது இளங்கலை பல் அறுவை சிகிச்சை பாடத்தில் பட்டம் பெற்றார். என்.டி.ஆர் சுகாதார அறிவியல் பல்கலைக்கழகத்தில் தங்கப் பதக்கத்துடன் பல்சீரமைப்பு மருத்துவத்தில் முதுகலைப் பட்டம் பெற்றார். மணிப்பால் பல் அறிவியல் கல்லூரியில் மீண்டும் சீரொளி பல் மருத்துவத்தில் முதுநிலை பட்டயப் படிப்பையும் முடித்தார்.  
## தொழில்
பல்சீரமைப்பில் தனது முதுநிலை படிப்பை தங்கப் பதக்கத்துடன் மாநிலத்தில் முதலாமவராக முடித்த பின்னர், பவித்ரா ஐதராபாத்தின் கிம்சு மருத்துவமனையில் பல்சீரமைப்பு மருத்துவராக தனது வாழ்க்கையைத் தொடங்கினார், பின்னர் 2012 ஆம் ஆண்டில் இவர் பல் மருத்துவராக தனது முதல் பல் மருத்துவமனையைத் தொடங்கினார். பல்சீரமைப்பு மருத்துவர் பவித்ரா என்பதைத் தாண்டி பவித்ரா ஒரு தொழில்முனைவராகவும் செயல்படுகிறார். ஆரோக்கியமான பிறப்பு நடைமுறைகளை பரப்புவதற்கும் கர்ப்பிணி தம்பதிகளுக்கு ஆதரவளிப்பதற்கும் ஒரு முழுமையான கர்ப்ப பராமரிப்பு மையமான பாம்பர்டு மாம்சு மருத்துவமனையின் இயக்குநர்களில் ஒருவராக உள்ளார்.  
## குடும்பம்
பிரதீப்யார்லகத்தா என்பவரை திருமணம் செய்துகொண்ட பவித்ராவுக்கு இரண்டு குழந்தைகள் உள்ளன.  
## மில்லியன் அம்மாக்கள்
மில்லியன் கணக்கான தாய்மார்கள் ஆரோக்கியமான வாழ்க்கை முறையில் இருக்க ஒரு 21 நாள் உடற்பயிற்சியில் ஈடுபட தாய்மார்களை ஊக்குவிப்பதற்காக மணி பவித்ரா ஏற்பாடு செய்த முகாம் ஒரு முன்னெடுப்பு முயற்சியாகும். ஐதராபாத்தில் நடைபெற்ற விழாவில் இருத்திக் ரோசனின் தாயார் பிங்கி ரோசன் சிறப்பு விருந்தினர்களில் ஒருவராகக் கலந்துகொண்டார்.
# வள்ளிமலை சமண குகைகள்


**வள்ளிமலை சமண குகைகள்** என்பவை தமிழ்நாட்டின், வேலூர் மாவட்டத்தின் காட்பாடி வட்டத்தில் உள்ள வள்ளிமலை கிராமத்தில் அமைந்துள்ளன.  

## வரலாறு

வள்ளிமலை சமண குகைகள் என்பது இயற்கையாக அமைந்த குகையாகும். இதில் முந்தைய காலத்தில் திகம்பர துறவிகள் வசித்து வந்தனர். மெளரியப் பேரரசின் பிற்காலத்தில் பீகாரில் இருந்து இங்கு துறவிகள் வந்தனர். இக்குகைகளில் காணப்படும் வழவழப்பான கற்படுக்கைகள் சாதவாகனர் ஆட்சி காலத்தில் செதுக்கப்பட்டன. இக்குகையில் மொத்தம் ஐந்து கல்வெட்டுகள் காணப்படுகின்றன. அதில் ஒன்று 8ஆம் நூற்றாண்டைச் சேர்ந்தது. பொ.ச. 870 சோழ மன்னர்களிடமிருந்து இந்த பகுதியைக் கைப்பற்றிய கங்க மன்னன் இரண்டாம் இராசமல்லனின் ஆட்சிக் காலத்தில் சமண சிற்பங்கள் உருவாக்கப்பட்டன.  
சிற்பங்களுக்கு கீழே உள்ள ஒரு கல்வெட்டில், பாண இராச்சியத்தின் தேவசேனா மற்றும் அவரது சமண துறவிகளான பவானந்தின் மற்றும் ஆரியநந்தின் ஆகியோரின் பெயரைக் குறிப்பிடுகிறது.  

வள்ளிமலை 8 மற்றும் 9ஆம் நூற்றாண்டில் முக்கியமான சமண மையமாக இருந்தது.  

## கட்டிடக்கலை

வள்ளிமலையில் தீர்த்தங்கரரின் பல சிற்பங்களைக் கொண்ட முக்கிய சமண தளமாகும். குகைகள் 40க்கு 20 அடி (12.2 மீ × 6.1 மீ) உயரம் 7–10 அடி (2.1–3.0 மீ) வரை என அளவுகள் மாறுபடும். இப்பகுதியில் உள்ள ஒரு சமணக் கோயில் இந்து கோயிலாக மாற்றப்பட்டுள்ளது. இந்த குகைகள் மூன்று அறைகள் உள்ளன. அவற்றில் இரண்டு அறைகளில் சமண தீர்த்தங்கர்களின் சிற்பங்கள் உள்ளன. இந்த குகைகளுக்கு மேலே, சமணர்களால் பயன்படுத்தபட்ட ஒரு சிறிய கோட்டையாக நம்பப்படும் ஒரு சுவரின் எச்சங்கள் உள்ளன. பாதாமி குகைக் கோயில்களின் செதுக்கல்களைப் போன்ற ஒரு தோரணம் சைன உருவங்களுக்கு மேலே காணப்படுகின்றன.  

சைன சிற்பங்கள் இரண்டு இடங்களில் பொறிக்கப்பட்டுள்ளன. ஒன்று முருகன் கோவிலின் வடக்குப் பக்கத்திலும், இரண்டாவது தெற்குப் பக்கத்திலும், ஒரு சிற்பம் அமானுஷ்ய பரிமாணங்களுடன் உள்ளது. அம்பிகையின் உருவம் கழுத்தணி, கவசங்கள், கிரீடம் அணிந்த சுகாசன நிலையில் காணப்படுகிறது. அம்பிகை ஒரு சிங்கத்தின் மீது அமர்ந்து இருப்பது போலவும், அவளது பீடத்தின் கீழே இரண்டு மகன்களின் சிற்பங்களும் உள்ளன. பத்மாவதியின் உருவமும் நான்கு கைகளுடன், மேல் வலது மற்றும் இடது கைகளில் உழவுகோல் மற்றும் சுருக்கை ஏந்தியபடி உள்ளன.  

## பாதுகாப்பு
இந்த குகைகள் இந்தியத் தொல்பொருள் ஆய்வு மையத்தால் பாதுகாக்கப்படுகின்றன. 2014 ஆம் ஆண்டில், இந்த இடத்தை விளம்பரப்படுத்துவதற்காக இப்பகுதியில் "*அகிம்சை நடை*" ஏற்பாடு செய்யப்பட்டது.
# பேரகம் மகாதேவர் கோயில்


**பேரகம் மகாதேவர் கோயில்** (Perakam mahadaeva temple) சிவபெருமானுக்கு படைத்தளிக்கப்பட்ட ஒரு பழங்கால இந்து கோயில், இந்தியாவின் கேரள மாநிலத்தில் திரிச்சூர் மாவட்டத்தின் பேரகம் கிராமத்தில் அமைந்துள்ளது. பரசுராம முனிவர் பேரகம் கிராமத்தில் சிவபெருமானின் சிலையை நிறுவியதாக நாட்டுப்புறக் கதைகள் கூறுகின்றன.இக்கோயில் சிவாலய ஸ்தோத்திரத்தில் விவரிக்கப்பட்டுள்ள கேரளாவின் புகழ்பெற்ற 108 சிவன் கோயில்களில் ஒன்றாகும்.  
## கோயில் அமைப்பு
இது திருச்சூர் மாவட்டத்தின் பழமையான கோயில்களில் ஒன்றாகும்.தற்போதைய கோயில் கிட்டத்தட்ட 200 ஆண்டுகளுக்கு முன்பு கட்டப்பட்டதாக கருதப்படுகிறது.இக்கோவிலின் சிவன் பேரகம் கிராமத்தின் பாதுகாவலர் என்னும் பெயராலும் அழைக்கப்படுகிறார்.இந்த கோயில் நாலம்பலம், திடப்பள்ளி, வட்டா திருக்கோயில் மற்றும் மண்டபம் ஆகியவற்றை உள்ளடக்கியது.இடைக்கால கோயில்களின் ஒரு பகுதியாக இந்த கோயில் கட்டப்பட்டுள்ளது.பேரகம் சிவன் கோயில் மேற்கு நோக்கி அமைந்து உள்ளது. தினசரி மூன்று பூஜைகள் நடத்தப்படுகின்றன. அவை உஷா பூஜை, உச்சி கால பூஜை, இரவு பூஜை ஆகியவை ஆகும்.  

## துணை தெய்வங்கள்
- அய்யப்பன்
- வெட்டகோரு மக்கன்
- கணபதி
- தேவி பார்வதி
- நாக தேவி
# சைப்பிரசில் சுற்றுலா

**சைப்பிரசில் சுற்றுலா** (Tourism in Cyprus) அந்நாட்டின் பொருளாதாரத்தில் ஆதிக்கம் செலுத்துகிறது. மேலும், இது பல ஆண்டுகளாக சைப்பிரசு கலாச்சாரத்தையும் அதன் பன்னாட்டு / பன்முக கலாச்சார வளர்ச்சியையும் கணிசமாக மாற்றியுள்ளது. 2006 ஆம் ஆண்டில், சுற்றுலாத் துறை மொத்த உள்நாட்டு உற்பத்தியில் 10.7% பங்களித்தது. இது மொத்தம் 5,445.0 மில்லியன் அமெரிக்க டாலர்களை ஈட்டியது. அதே ஆண்டில், மொத்த வேலைவாய்ப்பு 113,000 வேலைகள் என மதிப்பிடப்பட்டுள்ளது. ஆண்டுக்கு கிட்டத்தட்ட 4 மில்லியன் சுற்றுலாப் பயணிகளின் வருகையுடன், இது உலகின் 40 வது பிரபலமான இடமாகும். இருப்பினும், உள்ளூர் மக்கள்தொகையின் தனிநபர் 6 வது இடத்தில் உள்ளது. சைப்பிரசு 1975 முதல் உலக சுற்றுலா அமைப்பின் முழு உறுப்பினராக இருந்து வருகிறது.  

## வரலாறு
1974 ஆம் ஆண்டில் சைப்பிரசின் மீது துருக்கி படையெடுக்கும் வரை வரோசா, பமகுஸ்டா போன்ற பகுதிகள் சைப்பிரசின் மிகவும் பிரபலமான இடமாகவும், உலகின் மிகவும் பிரபலமான இடமாகவும் இருந்தது.  

## நாடு வாரியாக வருகை

2018 ஆம் ஆண்டில் சைப்பிரசில் மொத்த சுற்றுலாப் பயணிகளின் எண்ணிக்கை 3,938,625 என்ற எண்ணிக்கையில் இருந்தது. குறுகிய கால அடிப்படையில் பெரும்பாலான பார்வையாளர்கள் சைப்பிரசுக்கு வருகிறார்கள்.  

2015 ஆம் ஆண்டில் சுற்றுலா மற்றும் சுற்றுலாத் துறையில் மொத்த முதலீடு EUR273.7mn அல்லது மொத்த முதலீடுகளில் 14.0% என்று தீவின் உலக சுற்றுலா மற்றும் சுற்றுலா கவுன்சில் 2016 அறிக்கை கோடிட்டுக் காட்டுகிறது. இது 2016 ஆம் ஆண்டில் 5.3% ஆகவும், அடுத்த பத்து ஆண்டுகளில் 2.9% pa ஆகவும் 2026 ஆம் ஆண்டில் EUR384.6mn ஆக உயர்ந்துள்ளது.  

சமீபத்திய படி கேபீஎம்ஜியின் தரவுகளின்படி சைப்பிரசில் சுற்றுச்சூழல் கல்விக்கான அறக்கட்டளையின் கீழ் வரும் நீலக் கொடி கடற்கரைகளின் அடர்த்தியான செறிவு உள்ளது. அவை தீவின் கிழக்குப் பகுதியில் அதிகம் அமைந்துள்ளது.  

தீவுக்கு சர்வதேச கண்ணோட்டம் இருப்பதால் ஆங்கிலம் என்பது உலகளாவிய மொழியாக இருக்கிறது. பிரஞ்சு மற்றும் ஜெர்மன் மொழிகளும் சுற்றுலாத் துறையில் நன்கு பேசப்படுகின்றன. கிரேக்க மற்றும் துருக்கியர்கள் முறையே கிரேக்க-சைப்ரியாட் மற்றும் துருக்கிய-சைப்ரியாட் சமூகங்கள் பேசும் முக்கிய மொழிகளாக இருக்கின்றன.  

சைப்பிசில் வசிப்பவர்களில் 49.9% பேர் பட்டதாரிகளாக இருப்பதால், அயர்லாந்திற்குப் பிறகு ஐரோப்பாவில் அதிகம் படித்த நாடு என்று 2012 இல் யூரோஸ்டாட் தெரிவித்துள்ளது. 2013 ஆம் ஆண்டில், மற்ற மூன்று ஐரோப்பிய ஒன்றிய உறுப்பு நாடுகள் மட்டுமே சைப்பிரசை விட கல்வியில் அதிக பொது நிதியை முதலீடு செய்தன. இது மொத்த உள்நாட்டு உற்பத்தியின் பங்கால் அளவிடப்படுகிறது (5.0% ஐரோப்பிய ஒன்றிய சராசரியுடன் ஒப்பிடும்போது 6.5%).  

## சைப்பிரசு சுற்றுலா அமைப்பு (CTO)
சைப்பிரசு சுற்றுலா அமைப்பு, பொதுவாக சி.டி.ஓ என சுருக்கமாகவும், கிரேக்க மொழியில் கோட் எனவும் அழைக்கப்படுகிறது. இது ஒரு அரை-அரசு அமைப்பாகும், இது தொழில் நடைமுறைகளை மேற்பார்வையிடுவதற்கும், தீவை வெளிநாடுகளில் சுற்றுலா தலமாக ஊக்குவிப்பதற்கும் பொறுப்பேற்றுக் கொண்டுள்ளது. 2007 ஆம் ஆண்டில் இந்த அமைப்பு இதற்காக €20 மில்லியனை செலவிட்டது. 2019 ஆம் ஆண்டில் இந்த அமைப்பிற்குப் பதிலாக அரசாங்கம், சுற்றுலா துணை அமைச்சகத்திற்கு பொறுப்பினை மாற்றியது. இது சி.டி.ஓ விஇன் சொத்துக்கள் மற்றும் பொறுப்புகளை ஏற்றுக்கொண்டது.
# வங்காளதேசத்தில் சுற்றுலா

வங்காளதேசத்தில் சுற்றுலா (Tourism in Bangladesh) என்பது வரலாற்று நினைவுச்சின்னங்கள், தங்கும் விடுதிகள், கடற்கரைகள், சுற்றுலா இடங்கள், காடுகள் மற்றும் பழங்குடி மக்கள், பல்வேறு உயிரினங்களின் வனவிலங்குகள் ஆகியவை அடங்கும். சுற்றுலாப் பயணிகளுக்கான செயல்பாடுகளில் படகு விளையாட்டுகள், மீன்பிடித்தல், தண்ணீரில் சறுக்குதல், ஆற்றுப் பயணம், நாடு முழுவதும் மேற்கொள்ளும் பயணம், படகுப் பயணம், கடல் குளியல் ஆகியவை அடங்கும்.  

ராஜசாகி பிரிவை உள்ளடக்கிய வடக்கு பகுதியில், கோயில் நகரமான புத்தியா உள்ளிட்ட தொல்பொருள் இடங்கள் உள்ளன. போக்ராவிலுள்ள உள்ள மகஸ்தாங்கர்; நாகோகானில் உள்ள பகார்பூர் சோமபுரம் மகாவிகாரை, மிகவும் அலங்காரமான சுடுமண்ணால் செய்யப்பட்ட இந்துக் கோயில், காந்தாஜி கோயில் மற்றும் பல ராஜ்பாரிகள் அல்லது பழைய ஜமீந்தார்களின் அரண்மனைகள் போன்ற மிகப் பெரிய மற்றும் மிகப் பழமையான தொல்பொருள் தளங்கள் இருக்கின்றன.  

சிட்டகாங் பிரிவான தென்கிழக்கு பகுதியில், மணல் கடல் கடற்கரைகளுடன் சிட்டகாங் மலைப்பகுதிகள் போன்ற இயற்கை மற்றும் மலைப்பாங்கான பகுதிகள் உள்ளன. காக்ஸ் பஜாரில் உள்ள மிகவும் குறிப்பிடத்தக்க கடற்கரை, உலகின் மிக நீளமான உடைக்கப்படாத மணல் கடல் கடற்கரையாகும்.  
உலகின் மிக நீளமான உடைபடாத இயற்கைக் கடற்கரை ஆகும்.]]  
தென்மேற்கு பகுதியில், முக்கியமாக குல்னா பிரிவில், சுந்தரவனகாடுகள் உள்ளது இது உலகின் மிகப்பெரிய சதுப்புநில காடான இதில், வங்காளப் புலிகளும், புள்ளிமான்களும் வாழ்கின்றன. பாகர்ஹாட்டில் உள்ள வரலாற்று மற்றும் கட்டடக்கலை முக்கியத்துவம் வாய்ந்த அறுபது தூண்கள் பள்ளிவாசல் ஒரு குறிப்பிடத்தக்க தளமாகும். வடகிழக்கு பகுதியான சில்ஹெட் பிரிவில், சிறிய மலைகளில் தேயிலை செடிகளின் பச்சை கம்பளம் உள்ளது. இயற்கை அமையப்பட்ட காடுகள் சுற்றுலாவிற்கு சிறந்த இடங்களாகும். குளிர்காலத்தில் புலம் பெயர்ந்த பறவைகள், குறிப்பாக ஹோர் பகுதிகளில், இந்த பகுதியில் மிகவும் இரசிக்கத்தகதாகும்.  

சுற்றுலா அமைச்சகம் மற்றும் உள்ளூர் விமான போக்குவரத்து அமைச்சகம் சுற்றுலாவை மேம்படுத்துவதற்கும் பிரபலபடுத்துவதற்கும் தேசிய கொள்கைகளை வடிவமைக்கின்றன. அழகான வங்காளதேசம் என்ற பிரச்சாரத்தையும் அமைச்சகம் பராமரிக்கிறது. உள்ளூர் மற்றும் வெளிநாட்டு சுற்றுலாப் பயணிகளை சிறப்பாகப் பாதுகாப்பதற்காக சுற்றுலா காவலர் பிரிவை வங்கதேச அரசு உருவாக்கியுள்ளது.  

## பொருளாதாரத் தாக்கம்
உலக சுற்றுலா மற்றும் சுற்றுலா அமைப்பின் தரவுகளின்படி 2013 ல் வங்காளதேசத்தில் பயண மற்றும் சுற்றுலாத் துறை நேரடியாக 2012 ல் 1,281,500 வேலைகளை உருவாக்கியது அல்லது நாட்டின் மொத்த வேலைவாய்ப்பில் 1.8 சதவீதத்தை உருவாக்கியது. இது உலகெங்கிலும் உள்ள 178 நாடுகளில் வங்காளதேசத்தை 157 இடத்தில் வைத்தது.  

## காக்ஸ் பஜார்
காக்ஸ் பஜார் என்பது வங்காளதேசத்தின் தென்கிழக்கு கடற்கரையில் சிட்டகாங் பிரிவில் அமைந்துள்ள ஒரு சிறிய நகரமாகும். சிறிய கடல் பக்க நகரமான அதன் மிக நீண்ட இயற்கை கடல் கடற்கரைக்கு பிரபலமானது. காக்ஸின் பஜார் அதன் பெயரை பிரித்தானிய கிழக்கிந்திய நிறுவனத்தின் தளபதி ஹிராம் காக்ஸ் என்ற அதிகாரியிடமிருந்து பெற்றுள்ளது. காக்ஸ் பஜார் வங்காளதேசத்தின் மிகவும் பிரபலமான சுற்றுலாத் தலமாகும். மேலும் இங்குள்ள அக்மெடா கியாங் என்று அழைக்கப்படும் மிகப்பெரிய பௌத்த மடாலயம் அமைந்துள்ளது. அழகிய உலாவல் அலைகள், புத்த கோவில்கள், சுவையான கடல் உணவுகள் கொண்ட மிக நீளமான கடல் கடற்கரையை காக்ஸ் பஜார் கொண்டுள்ளது. சுற்றுலா பயணிகள் நீச்சல் மற்றும் உலாவல் போன்ற சில கடற்கரை நடவடிக்கைகளை அனுபவிக்க முடியும். புதிதாக திருமணமான தம்பதியினருக்கு இது வங்கதேசத்தில் ஒரு சிறந்த தேனிலவு இடமாக இருக்கலாம்.  
ஒரு கடற்கரை உணவகம்]]
# வைத்தியரத்னம் ஆயுர்வேத அருங்காட்சியகம்


**வைத்தியரத்னம் ஆயுர்வேத அருங்காட்சியகம்** *(Vaidyaratnam Ayurveda Museum)* இந்தியாவின் ஆயுர்வேத பாரம்பரிய மருத்துவத்தின் செழுமை மற்றும் பரிணாமத்தை வெளிப்படுத்தும் ஓர் அருங்காட்சியகமாகும். இந்தியாவின் கேரளாவில் திரிசூரில் ஒல்லூருக்கு அருகிலுள்ள தைக்கட்டுசேரியில் இந்த அருங்காட்சியகம் அமைந்துள்ளது. இந்த அருங்காட்சியகத்தை இந்தியாவின் முன்னாள் குடியரசுத்தலைவர் அப்துல் கலாம் 2013 ஆம் ஆண்டு திசம்பர் மாதம் 28 அன்று திறந்து வைத்தார். கண்காட்சிகளில் புராணக் காலம் முதல் நவீன காலம் வரையிலான ஆயுர்வேத வரலாற்றின் ஒளி-நிழல் விளக்கக்காட்சி, ஆயுர்வேதம் குறித்த நூல்களின் நூலகம், ஆயுர்வேதத்தின் பல்வேறு கிளைகளின் விளக்கங்கள், சுசுருதா குறித்த பிரத்யேக பிரிவு, ஒரு படத்தொகுப்பு, முப்பரிமாண காட்சிக்கூடம் மற்றும் ஒரு மின்னணு நூலகம் முதலானவை இடம்பெறுகின்றன.  

## பிற ஆயுர்வேத அருங்காட்சியகங்கள்
- இட்டூழி ஆயுர்வேத அருங்காட்சியகம் மற்றும் கையெழுத்துப் பிரதி நூலகம்
- ஆயுர்வேத அருங்காட்சியகம், யூனகத்
- ஆர்யா வைத்ய சாலை ஆயுர்வேத அருங்காட்சியகம். ref></ref>